12. ฐานะการเงินและผลการดำเนินงาน

12.1 งบการเงิน

ก. สรุปรายงานการสอบบัญชีของผู้ตรวจสอบบัญชีในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทสิ้นสุด 30 กันยายน 2545 , 2544 และ 2543
ผู้ตรวจสอบบัญชีไม่มีความเห็นใด ๆ ที่เป็นข้อจำกัดในการตรวจสอบบัญชีของบริษัท
โดยผู้ตรวจสอบบัญชีของบริษัทได้มีความเห็นว่างบการเงินรวมและงบการเงินของบริษัทในรอบปีบัญชีสิ้นสุด
30 กันยายน 2545 , 2544 และ 2543 แสดงฐานะทางการเงิน
และผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. ตารางสรุปงบการเงินรวม

[]

[]

[]

[]

[]

[]

12.2 คำอธิบายและการวิเคราะห์ฐานะการเงินและผลการดำเนินงาน

หากไม่นับผลกำไรจากอัตราแลกเปลี่ยนจำนวน 60 ล้านบาท ในรอบปีบัญชีสิ้นสุด 30 กันยายน 2545
ซึ่งเป็นผลมาจากการแข็งตัวของค่าเงินบาทต่อสกุลเงินดอลล่าร์สหรัฐ บริษัทฯ
และบริษัทย่อยมีรายได้รวมลดลงจาก 3,764.3 ล้านบาทในรอบปีบัญชีสิ้นสุด 30 กันยายน 2544
เป็น 3,655.32 ล้านบาทในรอบปีบัญชีสิ้นสุด 30 กันยายน 2545 หรือลดลง 108.98 ล้านบาท
โดยการลดลงดังกล่าวเกิดจากจำนวนวันเดินเรือ

หากไม่นับผลขาดทุนจากอัตราแลกเปลี่ยน จำนวน 35.7 ล้านบาท ในรอบปีบัญชีสิ้นสุด 30 กันยายน
2544 รายจ่ายของบริษัทฯ และบริษัทย่อยลดลงจาก 3,399.10 ล้านบาทในปี 2544 เป็น
3,302.38 ล้านบาทในรอบปีบัญชีสิ้นสุด 30 กันยายน 2545 หรือลดลง 96.72 ล้านบาท
ค่าใช้จ่ายที่ลดลงส่วนใหญ่เกิดจากการลดลงของค่าใช้จ่ายในการดำเนินงานเกี่ยวกับเรือเดินเรือทะเล
และค่าใช้จ่ายเกี่ยวกับดอกเบี้ย

ค่าใช้จ่ายในการดำเนินงานเกี่ยวกับเรือเดินทะเลลดลงจากปีที่แล้ว 79.5 ล้านบาท
ซึ่งประกอบด้วยค่าใช้จ่ายของเจ้าของเรือ (owner expenses) (ได้แก่ ค่าใช้จ่ายเกี่ยวกับลูกเรือ
ค่าซ่อมและบำรุงรักษาเรือ ค่าประกันภัย ค่าใช้จ่ายในการบริหารบนเรือ
การตัดจำหน่ายเกี่ยวกับการซ่อมเรือครั้งใหญ่
และค่าใช้จ่ายในการตรวจสอบสภาพเรือตามข้อกำหนดของมาตรฐานสากล)
และค่าใช้จ่ายเกี่ยวกับการเดินเรือแต่ละเที่ยว (ได้แก่ ค่าขนถ่ายสินค้าขึ้นลงเรือ ค่าน้ำมันเชื้อเพลิง
ค่าใช้จ่ายท่าเรือ และค่าธรรมเนียมตัวแทนเรือ) ค่าใช้จ่ายของเจ้าของเรือในรอบปีบัญชีสิ้นสุด 30
กันยายน 2545 เท่ากับ 883.14 ล้านบาท เทียบกับ 863.3 ล้านบาทในปีก่อน หรือเพิ่มขึ้นร้อยละ
2.3 สาเหตุหลักมาจากการเพิ่มขึ้นของเบี้ยประกันภัยจำนวน 20.5 ล้านบาท

อย่างไรก็ตามค่าใช้จ่ายเกี่ยวกับการเดินเรือแต่ละเที่ยวในรอบปีบัญชีสิ้นสุด 30 กันยายน 2545
เท่ากับ 1,642 ล้านบาท เทียบกับ 1,741.3 ล้านบาทในปี 2544 หรือลดลง 99.3 ล้านบาท
สาเหตุหลักของการลดลงดังกล่าวเกินจากจำนวนวันเดินเรือ (vessel days) ที่ลดลงจาก 9,059
วันในปี 2544 เป็น 8,852 วันในปี 2545

ค่าใช้จ่ายในการให้บริการและการบริหารในรอบปีบัญชีสิ้นสุด 30 กันยายน 2545 เท่ากับ 423.5
ล้านบาท เทียบกับ 386.8 ล้านบาทในปีก่อน หรือเพิ่มขึ้น 36.7 ล้านบาท
สาเหตุหลักของการเพิ่มขึ้นดังกล่าวเกิดจากการมีบริษัทย่อยที่ตั้งขึ้นใหม่เพิ่มเติมหลายบริษัทในปีนี้

ในรอบปีบัญชีสิ้นสุด 30 กันยายน 2545 สินทรัพย์รวมของบริษัทและบริษัทย่อยเท่ากับ 3,842.9
ล้านบาท เทียบกับ 3,099.4 ล้านบาทในปีก่อน หรือเพิ่มขึ้น 743.5 ล้านบาท
ซึ่งเป็นผลมาจากการเพิ่มขึ้นของที่ดิน อาคาร อุปกรณ์จำนวน 668.9 ล้านบาท
การเพิ่มขึ้นของเงินลงทุนจำนวน 63.8 ล้านบาท

การเพิ่มขึ้นของที่ดิน อาคาร และอุปกรณ์จำนวน 668.9
ล้านบาทนั้นเป็นผลโดยตรงจากการปรับปรุงกองเรือของบริษัทฯ โดย ณ วันที่ 30 กันยายน 2545
กองเรือของบริษัทฯ มีจำนวนทั้งสิ้น 25 ลำ ขนาดระวางบรรทุกเฉลี่ยประมาณ 20,516 เดทเวทตัน
และอายุเรือโดยเฉลี่ยประมาณ 20.4 ปี เทียบกับปีที่แล้วที่มีเรือทั้งสิ้น 25 ลำ
โดยมีขนาดระวางบรรทุกเฉลี่ยประมาณ 17,496 เดทเวทตัน และอายุเรือเฉลี่ยประมาณ 21.3 ปี

ในด้านหนี้สิน หนี้สินรวมของบริษัทและบริษัทย่อยเพิ่มขึ้นจาก 2,827.4 ล้านบาทในปี 2544 เป็น
3,166.3 ล้านบาทในปี 2545 หรือเพิ่มขึ้น 338.9 ล้านบาท
โดยมีสาเหตุหลักจากการเพิ่มขึ้นของเงินกู้ระยะยาวจำนวน 187.9 ล้านบาท
เพื่อนำมาใช้ในการปรับปรุงกองเรือของบริษัทฯ ดังรายละเอียดที่ได้กล่าวแล้วข้างต้น
และเกิดจากการเพิ่มขึ้นของหนี้สินหมุนเวียนจำนวน 109.36 ล้านบาท
ซึ่งประกอบด้วยเงินกู้ยืมระยะสั้น, เจ้าหนี้การค้า และเงินรับล่วงหน้าจากลูกค้า

ในด้านงบกระแสเงินสดจะเห็นว่าการปรับตัวดีขึ้นเล็กน้อย
โดยมีเงินสดสุทธิที่ได้มาจากกิจกรรมดำเนินงานจำนวน 675.2 ล้านบาทในปี 2545 เทียบกับ
655.4 ล้านบาทในปีก่อน อย่างไรก็ตามตัวเลขอัตราส่วนสภาพคล่องปรับตัวลดลงเล็กน้อยโดยอยู่ที่
0.73 เท่าในรอบปีบัญชีสิ้นสุด 30 กันยายน 2545 เทียบกับ 0.78 เท่าในปีก่อน

ทั้งนี้หากไม่รวมส่วนของเงินกู้ระยะยาวที่ถึงกำหนดชำระภายในหนึ่งปีจำนวน 431.1 ล้านบาทแล้ว
ตัวเลขอัตราส่วนสภาพคล่องควรจะอยู่ที่ 1.09 เท่าในรอบปีบัญชีสิ้นสุด 30 กันยายน 2545
ผู้บริหารมีความเห็นว่าตัวเลขอัตราส่วนสภาพคล่องดังกล่าว ไม่ทำให้กลุ่มบริษัทฯ
ขาดสภาพคล่องทางการเงินในรอบปีบัญชีหน้า
ทั้งนี้เพราะส่วนของเงินกู้ระยะยาวที่ถึงกำหนดชำระภายใน 1 ปีจะจ่ายในรอบปีบัญชีถัดไป นอกจากนี้
ณ วันที่ 30 กันยายน 2545 กลุ่มบริษัทฯ
ยังมีวงเงินเบิกเกินบัญชีที่ยังไม่ได้ใช้และเงินที่คาดว่าจะได้รับจากการที่ผู้ถือใบสำคัญแสดงสิทธิใช้สิทธิซื้อหุ้นสามัญอีกจำนวน
157 ล้านบาท อีกทั้งยังมีค่าระวางเรือซึ่งส่วนใหญ่ลูกค้าจะชำระเงินให้ล่วงหน้า
ดังนั้นบริษัทขนส่งสินค้าระหว่างประเทศทางทะเลส่วนใหญ่
จึงมีแนวโน้มที่จะมียอดเจ้าหนี้การค้าสูงกว่ายอดลูกหนี้การค้า

ในด้านเงินสดและเงินลงทุนระยะสั้นสิ้นงวด ณ 30 กันยายน 2545 เพิ่มขึ้นเป็น 377.98
ล้านบาทจาก 316.8 ล้านบาทในปีก่อน หรือเพิ่มขึ้นจำนวน 61.1 ล้านบาท
ในขณะที่วงเงินเบิกเกินบัญชี และเงินกู้ระยะสั้นเพิ่มขึ้น 45.2 ล้านบาท ในช่วงเวลาเดียวกัน

ภาวะตลาดสินค้าเทกองโดยรวมปรับตัวดีขึ้นอย่างเห็นได้ชัดตั้งแต่ช่วงปลายรอบปีบัญชี 2545
และจากสถิติที่มีผู้เชี่ยวชาญคาดการณ์ไว้
ส่วนใหญ่จะวิเคราะห์ว่าภาวการณ์ดังกล่าวยังคงดีขึ้นต่อไปเรื่อย ๆ
รวมทั้งอัตราค่าระวางของเรือบรรทุกสินค้าทั่วไปและเรือบรรทุกสินค้าเทกองขนาดเล็กในรอบปีที่ผ่านมาจวบจนปลายปี
2545 ได้ปรับตัวดีขึ้นมากเช่นกัน ในขณะที่จำนวนเรือลดน้อยลงไปเรื่อยๆ
เนื่องจากจำนวนเรือใหม่ที่จะเข้าสู่ตลาดมีน้อยลง
ทำให้ผู้บริหารมีความเห็นว่าผลการดำเนินงานของบริษัทฯ
และกระแสเงินสดจากการดำเนินงานน่าจะปรับตัวดีขึ้นในรอบปีบัญชีหน้าด้วยเช่นกัน